ΓΡΑΠΤΗ ΕΡΩΤΗΣΗ E-3838/02

υποβολή: Camilo Nogueira Romn (Verts/ALE) προς την Επιτροπή

(9 Ιανουαρίου 2003)

Θέμα: Έρευνα της OLAF για μαθήματα επιμόρφωσης στην Ισπανία

Μπορεί να μας ενημερώσει η Ευρωπαϊκή Επιτροπή για την εξωτερική έρευνα που παρήγγειλε η Υπηρεσία Καταπολέμησης της Απάτης (OLAF) κατά του ισπανικού κράτους στις 22 Οκτωβρίου 2002 με βάση καταγγελίες που έγιναν στην Ισπανία για μαθήματα επαγγελματικής κατάρτισης χρηματοδοτούμενα από τον κοινοτικό προϋπολογισμό (ΕΚΤ)·

Μπορεί να μας ενημερώσει η Ευρωπαϊκή Επιτροπή για τα συγκεκριμένα σχέδια που εκτελέσθηκαν στη Γαλικία με πόρους του Ευρωπαϊκού Κοινωνικού Ταμείου· Σε προηγούμενες ερωτήσεις ζητήθηκε έρευνα για την καταχρηστική χρησιμοποίηση εκ μέρους της Κυβέρνησης της Γαλικίας σε ό,τι αφορά τον σχεδιασμό και τις συνεργασίες που προϋποθέτει το ΕΚΤ. Διενήργησε η Ευρωπαϊκή Επιτροπή κάποια έρευνα ή έθεσε κάποια ερωτήματα στην Κυβέρνηση της Γαλικίας σχετικά με το θέμα αυτό·

Απάντηση της κας Διαμαντοπούλου Εξ ονόματος της Επιτροπής

(25 Φεβρουαρίου 2003)

Σχετικά με παρατυπίες που ενδέχεται να έγιναν στην Ισπανία όσον αφορά την επαγγελματική κατάρτιση που χρηματοδοτήθηκε από τον κοινοτικό προϋπολογισμό (διαρθρωτικά ταμεία), η Ευρωπαϊκή Υπηρεσία Καταπολέμησης της Απάτης (OLAF) άρχισε εξωτερική έρευνα στις 22 Οκτωβρίου 2002. Πρόκειται για μια περίπτωση επιχειρησιακής βοήθειας, επειδή το ζήτημα είχε ήδη παραπεμφθεί στις ισπανικές αρχές. Ωστόσο, επειδή οι πληροφορίες που συγκεντρώθηκαν στις εξωτερικές έρευνες εμπίπτουν στην αρμοδιότητα των εθνικών δικαστηρίων,πόκεινται στη ρήτρα για το απόρρητο της έρευνας.

Όσον αφορά τα σχέδια που εγκρίθηκαν στην αυτόνομη κοινότητα της Γαλικίας, η Επιτροπή θέλει να ενημερώσει τον κ. βουλευτή ότι, στο πλαίσιο των διαρθρωτικών ταμείων για την περίοδο 2000-2006, θεσπίστηκε ένα νέο αποκεντρωμένο σύστημα διαχείρισης, το οποίο χαρακτηρίζεται από μια σημαντική μεταφορά αρμοδιοτήτων διαχείρισης, αξιολόγησης και ελέγχου προς τα κράτη μέλη, σύμφωνα με την αρχή της επικουρικότητας, ενώ η Επιτροπή διατηρεί την αρμοδιότητά της στην εκτέλεση του προϋπολογισμού.

Η Επιτροπή δεν χρηματοδοτεί άμεσα τα σχέδια του Ευρωπαϊκού Κοινωνικού Ταμείου (ΕΚΤ). Τα κράτη μέλη καθορίζουν τις προτεραιότητές τους όσον αφορά τη χρηματοδότηση και την επιλογή των σχεδίων, λαμβάνονταςπόψη μια σειρά αντικειμενικών κριτηρίων χορήγησης κονδυλίων που αποφασίζουν η Επιτροπή και τα κράτη μέλη για το σύνολο της Ένωσης και με σκοπό να εφαρμοστούν στην πράξη οι προτεραιότητες της ευρωπαϊκής στρατηγικής για την απασχόληση.

Οι παρεμβάσεις για τη Γαλικία ορίστηκαν σε αυτό το πλαίσιο και οι ισπανικές αρχές εξασφαλίζουν τηνλοποίηση και την παρακολούθηση αυτών των παρεμβάσεων. Η Επιτροπή απηύθυνε έκκληση για παρακολούθηση των προτεραιοτήτων και των μέτρων, μέσω μηχανισμών που έχουν εντοπιστεί στον κανονισμό (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά Ταμεία(1), σε συνεργασία με τις αρμόδιες αρχές.

Σε αυτό το πλαίσιο, βρίσκεται σε εξέλιξη μια ενδιάμεση αξιολόγηση, η οποία εξετάζει τα πρώτα αποτελέσματα των παρεμβάσεων, τη σκοπιμότητά τους και την επίτευξη των στόχων. Αξιολογεί επίσης τη χρήση των πιστώσεων, καθώς και την εξέλιξη της παρακολούθησης και τηνλοποίηση. Τα αποτελέσματα, που αναμένονται στο τέλος του 2003, αναμένεται να ληφθούνπόψη στο πλαίσιο του προβληματισμού για το μέλλον των ταμείων μετά το 2006.

Πράγματι, όσον αφορά την αυτόνομη κοινότητα της Γαλικίας, η Ευρωπαϊκή Υπηρεσία Καταπολέμησης της Απάτης (OLAF) άρχισε εξωτερική έρευνα (περίπτωση συντονισμού), στις 29 Μαρτίου 2001, για την Confederacin de Empresarios de Galicia (CEG).

Την έρευνα αυτή παρακολουθούν στενά και οι ισπανικές δικαστικές αρχές.

Καμία άλλη πληροφορία δεν μπορεί να διαβιβαστεί προς το παρόν, δεδομένου ότι οι πληροφορίες που έχουν συλλεχθεί στη διάρκεια των ερευνών από την Ευρωπαϊκή Υπηρεσία Καταπολέμησης της Απάτης προστατεύονται από τις κοινοτικές και εθνικές νομοθετικές διατάξεις.

(1) ΕΕ L 161 της 26.6.1999.